OpenLLM-France/wikimedia huggingface dataset:
# Juan Ruiz de Apodaca

Juan José Ruiz de Apodaca i Eliza (Cadis, 3 de febrer de 1754 – Madrid, 11 de gener de 1835) fou un mariner, militar, diplomàtic i polític espanyol. Va ser director de les obres del Port de Tarragona entre 1790 i 1799.

## Biografia

Fill de Tomás Ruiz de Apodaca i d'Eusebia de Eliza, mercaders adinerats de Cadis, inicià la seva carrera militar de ben jove, l'any 1767, com a guàrdia-marina a la seva ciutat natal. El 1770 ja era alferes de fragata i arribà a assumir el grau de capità general de l'Armada espanyola l'any 1830.
L'any 1812 va ser nomenat governador de l'Havana i quatre anys més tard, virrei de la Nova Espanya, on va haver de fer front a la insurrecció del guerriller Francisco Javier Mina, a qui va sotmetre el 1817 a la batalla del Venadito. Arran d'aquesta victòria li fou atorgat el títol de comte del Venadito.
Del seu pas pel Port de Tarragona cal destacar-ne el projecte que va fer amb la col·laboració de l'arquitecte Antonio de Bada Navajas, tinent de fragata, qui va actuar de director interí tots els cops que Apodaca va haver de marxar de la ciutat per deures de caràcter militar o pels que comportava el seu càrrec. Així, el mes de febrer de 1792, es traslladà a Madrid per demanar al rei l'establiment dels arbitris necessaris per finançar les obres que havien de gravar productes com la carn, el peix o la sal.
Apodaca aconseguí tot això, més el trasllat de 60 presidiaris procedents del penal de Cartagena per treballar a la pedrera del port. El 8 d'abril de 1793 es va acomiadar de la ciutat de Tarragona tot i que el seu nom i el càrrec de director de les obres portuàries continua apareixent en la documentació fins que el rellevà Joan Smith l'any 1799. El projecte d'enginyeria d'Apodaca consistia en l'aprofitament de les restes medievals i romanes que encara eren visibles i en la construcció d'un moll paral·lel a la línia de costa. També preveia la reparació de l'escullera i la construcció d'un far.
La ciutat i el port no van oblidar la seva dedicació, per la qual cosa al carrer principal que enllaça la Part Alta amb la zona portuària se li va donar el seu nom: carrer d'Apodaca.

## Referències

* ↑ ESCODA MURRIA, Coia. El Port de Tarragona. Barcelona: Lunwerg, 2002.
* ↑ BALLESTER, Luis; ESCODA. Els naixement dels barris del Port. Tarragona: Centre d'Estudis Marítims i Activitats del Port de Tarragona, 2005, p. 113. ISBN 84-609-4946-X.
* ↑ ESCODA MURRIA, Coia «Los ingenieros militares, partícipes de las obras del Puerto de Tarragona en el siglo XVIII». Revista de Historia Naval, 102, 2008.
* ↑ LOPEZ, D; ROVIRA. El Port de Tarragona, 1986.
# Notropis amabilis

Notropis amabilis és una espècie de peix cipriniforme de la família dels ciprínids.

## Morfologia

Els mascles poden assolir els 6,2 cm de longitud total.

## Distribució geogràfica

Es troba a Texas i Mèxic.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Laia Fàbregas

Laia Fàbregas (Barcelona, 1973) és escriptora. El 1997 es va traslladar als Països Baixos, on va escriure la seva primera novel·la en neerlandès. Les seves novel·les es publiquen en català, castellà i neerlandès i també han estat traduïdes a altres idiomes, entre ells l'italià i el francès. El 2011 va escriure una obra de teatre per a la companyia de teatre neerlandesa FirmaMES, i va col·laborar com a columnista al diari Ara. Des del 2012 està vinculada al Laboratori de Lletres. El 2023 va guanyar el Premi Joanot Martorell de narrativa, dins dels Premis Literaris Ciutat de Gandia, amb la novel·la El silenci dels astronautes.

## Obra publicada
### Novel·la

* 2007 - Het meisje met de negen vingers (Amsterdam: Anthos, 2007), en català: La nena dels nou dits, Barcelona: Columna, 2008 - Traducció de Maria Rosich Andreu), en castellà: La niña de los nueve dedos (Barcelona: El Aleph, 2008 - Traducció de Goedele de Sterck)
* 2010 - La llista (Barcelona: Amsterdam, 2010) / Landen (Madrid: Alfaguara, 2010)
* 2013 - Dies de cel groc (Barcelona: Amsterdam, 2013)
* 2021 - No escriuré la teva història (Barcelona: Empúries, 2021)

### Teatre

* VOLG. Companyia Firma MES, L'Haia (Països Baixos)

## Referències

* ↑ Biografia de l'autora a l'Editorial Ara Llibres Arxivat 2014-10-29 a Wayback Machine., accedit el 21 d'octubre de 2014.
* 1 2 El País, Evocación gore de la transición, 2 de febrer de 2009, en castellà.
* ↑ Pàgina de l'obra de teatre VOLG a la web de FirmaMES, en neerlandès.
* ↑ Diari Ara.
* ↑ Núvol, Laboratori de Lletres: el camí de l'escriptura, 16 de setembre de 2014.
* ↑ «Laia Fàbregas i Eduard Olesti guanyen els premis literaris Ciutat de Gandia». [Consulta: 27 juny 2023].
* ↑ La nena dels nou dits, accedit el 21 d'octubre de 2014.
* ↑ La niña de los nueve dedos, accedit el 21 d'octubre de 2014.
* ↑ La llista Arxivat 2014-10-29 a Wayback Machine., accedit el 21 d'octubre de 2014.
* ↑ Landen, accedit el 21 d'octubre de 2014.
* ↑ Dies de cel groc Arxivat 2014-10-29 a Wayback Machine., accedit el 21 d'octubre de 2014.
* ↑ No escriuré la teva història - Laia Fàbregas Ferrús | Grup62.

## Enllaços externs

* Laia Fàbregas Arxivat 2015-07-11 a Wayback Machine.
# Hiraab

Hiraab és un subclan somali, del grup dels gorgaarte del gran grup de clans Hawiye. Els hiraab viuen principalment al centre i sud de Somàlia entre Gaalkacyo i Kismayo. Alguns subclans viuen a la costa, com els abgaal que viuen a Mogadiscio, mentre d'altres viuen a la Regió Somali d'Etiòpia.
A la primera meitat del segle xviii es van revoltar contra el sultà de Qalafo (dinastia Ajuuraan) i van formar el sultanat d'Hiraab, que va incloure la ciutat d'Hobyo, i estava governat per un imam, que pertanyia al clan mugudol, subclan abgaal.

## Subclans

* Martiile
** SHËËKHÄL:(1+)
* Maxamuud Hiraab
** DÜDÜBLÝ:(1+)
* `Mūdẖēər-KɛṢZ:{4+} (مطير)
** Habar Gedir Heiraab.
* Munddulood Ḥāwəyē: {4+}
** Udeejeen or Ciise Mü.,
** Daroo Munddulood.
** Wacweytan Mü.,
** Darandoole Mü.,
*** Hiilebi D. Mü
*** ÖÜŞMÄN Sultanate:
*** ÄBQÄÄL,(Ābāāġē), (Äli Öüsmän): AF-Somali:(Cali Cousmaan)
**** Wacdaan
**** Moobleen
**** Iilawaay
# Ipconfig

L'ordre ipconfig (acrònim en anglès: internet protocol configuration) a Microsoft Windows és una aplicació de línia d'ordres que mostra els valors de configuració de xarxa de TCP/IP actuals i actualitza la configuració del protocol DHCP i el sistema de noms de domini (DNS). També existeixen eines amb interfície gràfica denominades winipcfg i wntipcfg. Aquestes eines tenen un paper similar al de les diverses implementacions d'ifconfig a UNIX i sistemes operatius de tipus UNIX.

## Implementació
### macOS

ipconfig a MacOS és una aplicació de línia d'ordres que pot ser utilitzada per controlar els clients BootP i DHCP. Com en altres sistemes operatius basats en UNIX, en MacOS també es pot utilitzar l'ordre ifconfig si necessita un control més directe sobre les interfícies de xarxa.

### Paràmetres

A continuació es mostra una llista dels paràmetres reconeguts per ipconfig:

#### /all

* Mostra tota la informació detallada.

#### /allcompartments

* Mostra informació sobre tots els compartiments.

#### /allcompartments /all

* Mostra informació detallada sobre tots els compartiments.

#### /displaydns

* Mostra el contingut de la memòria cau de resolució de DNS.

#### /flushdns

* Purga la memòria cau de resolució de DNS.

#### /registerdns

* Actualitza totes les concessions DHCP i torna a registrar els noms DNS.

#### /release Adaptador*

* Allibera l'adreça IPv4 per a l'adaptador especificat.

#### /release6 Adaptador*

* Allibera l'adreça IPv6 per a l'adaptador especificat.

#### /renew

* Renova tots els adaptadors de xarxa.

#### /renew6

* Renova l'adreça IPv6 de tots els adaptadors.

#### /showclassid

* Mostra tots els id. de classe DHCP permeses per a aquest adaptador.

#### /showclassid6

* Mostra tots els id. de classe DHCP IPv6 permesos per a l'adaptador.

#### /setclassid6

* Modifica els id. de classe DHCP IPv6.

## Referències

* ↑ Microsoft Windows XP ipconfig support page
* ↑ OS X developer manual
* ↑ Release and Renew Your IP Address
* ↑ Windows – Displaying, Releasing and Renewing a DHCP Lease
* ↑ whatsmyipaddress: How to change your IP address
* ↑ Windows 8.1 PCs Connect to the Network but not the Internet

## Vegeu també

* ifconfig en UNIX

## Enllaços externs

* Pàgina de suport del comando ipconfig de Microsoft (anglès)
* Informació sobre ipconfig
* Ús del comando ipconfig en Mac US X (anglès)
# Penrhyn

Penrhyn (en maori Mangorongaro) és un atol, el més remot de les illes Cook. Està situat en el grup septentrional, a 1.365 km al nord de Rarotonga.

## Geografia

L'atol té una llacuna de més de 280 km², una de les més grans del Pacífic sud. Les terres emergides tenen una superfície total de 9,8 km². Disposa de tres passos navegables a través de l'escull. El més utilitzat, de pas entre Panamà i Nova Zelanda, és el pas de Taruia, prop de la vila d'Omoka. Es troba exactament a 9° 0′ S, 158° 0′ O﻿ / ﻿9.000°S,158.000°O﻿ / -9.000; -158.000 i per això era utilitzat freqüentment pels navegants per calibrar els seus instruments. A l'altre costat de la llacuna es troba l'altra vila, anomenada Te Tauta.
La principal activitat econòmica és el cultiu de perles negres. Són molt apreciats els tradicionals barrets artesans de fulles de pandanàcies.
La població total era de 357 habitants al cens del 2001.

## Història

L'atol va ser descobert, el 8 d'agost de 1788, pel capità anglès William Cropton Lever (o Sever) del vaixell Lady Penrhyn de tornada del primer viatge de deportació de convictes a Austràlia. El nom original maori és Tongareva, que significa 'allunyada des del sud'. Els missioners van introduir el nom de Te Pitaka (el cercle). Un altre nom tradicional és Rapukatea. El nom actual maori, Mangorongaro, prové d'una de les divisions de l'illot major. També s'ha conegut com a Bennett Island.
A partir del 1854 va ser evangelitzada per pastors de Rarotonga. Deu anys més tard van arribar els negrers peruans i s'estima que van deportar al Perú uns 1.000 habitants ajudats pels missioners que necessitaven diners per construir esglésies. Anomenaren l'illa com dels Cuatro Evangelistas.
Durant la Segona Guerra Mundial es va construir un aeroport que avui encara està en servei amb vols setmanals a Rarotonga.

## Referències

* ↑ Discoverers of the Cook Islands and the Names they Gave
# Medeolarial

Els Medeolariales són un ordre de la classe Leotiomycetes dins el fílum Ascomycota. Aquest ordre és monotípic, conté una sola família Medeolariaceae, la qual al seu torn conté un sol gènere Medeolariaceae que conté l'espècie Medeolaria farlowii, descrita per Thaxter el 1922.

## Referències

* ↑ Lumbsch TH, Huhndorf SM. «Outline of Ascomycota – 2007». Myconet. The Field Museum, Department of Botany, Chicago, USA, 13, desembre 2007, pàg. 1–58. Arxivat de l'original el 2009-03-18 [Consulta: 3 febrer 2013].
# Johann Van Zyl

Johann Van Zyl (Ciutat del Cap, 2 de febrer de 1991) és un ciclista Sud-africà professional des del 2013 i actualment a l'equip Dimension Data.

## Palmarès

* 2008
** Campió de Sud-àfrica júnior en ruta
* 2009
** Campió de Sud-àfrica júnior en contrarellotge
* 2010
** Campió de Sud-àfrica sub-23 en ruta
* 2011
** Campió de Sud-àfrica sub-23 en ruta
** Campió de Sud-àfrica sub-23 en contrarellotge
* 2013
** Vencedor d'una etapa al Tour de Ruanda
* 2015
** Vencedor d'una etapa a la Volta a Àustria

### Resultats a la Volta a Espanya

* 2015. 126è de la classificació general.
* 2018. 122è de la classificació general

### Resultats al Giro d'Itàlia

* 2016. 79è de la classificació general
* 2017. 149è de la classificació general

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Nuba

* Aquest article tracta sobre el grup humà sudanès. Vegeu-ne altres significats a «Núbia».
Nuba és un terme col·lectiu per a designar la gent que habita les muntanyes de Nuba, en la província de Kordufan, Sudan. Encara que el terme s'utilitza per a descriure-les com si fossin una sola tribu, de fet els Nuba són bastant diversos, i es componen de diferents grups ètnics i lingüístics. Les estimacions del nombre dels Nuba varien considerablement; el govern sudanès va estimar que eren 1,1 milions el 1993.
L'economia dels pobles Nuba és bàsicament agrícola, amb cultius molt variats segons l'època de l'any com sèsam, blat de moro, mill, sorgo o d'altres com meló, carabassa, ocra o cogombre. També cultiven tabac i cotó que utilitzen per comerciar amb els àrabs i altres pobles veïns.
Leni Riefenstahl, més coneguda per haver dirigit El Triomf de la Voluntat i Olympia, va publicar el 1976 una col·lecció de les seves fotografies d'aquesta gent titulada The Last of the Nuba.

## Referències

* 1 2 Pueblos y razas del mundo: África y Oriente Medio (en castellà). 4. Pozuelo de Alarcon: Ediciones Rueda, 01-01-2009, p. 220-223. ISBN 9788484473992.
# Ligkayan Bigkay

Ligkayan Bigkay (segle XX - 20 de novembre de 2023) va ser una líder ecologista lumad. Fou la primera i única dona líder en la història del poble Manobo. Era defensora dels drets dels pobles indígenes i, des de 1994, va defensar les terres ancestrals del poble Manobo i la serralada del Pantaron, serralada que alberga un dels boscos verges més grans que queden a les Filipines. La serralada també aflueix d'aigua dels principals rius de Mindanao, inclosos el riu Mindanao, el riu Pulangi, el riu Davao, el riu Tagoloan i els principals afluents del riu Agusan. Bigkay rep el títol honorífic Bai que està reservat a les dones Mindanaon amb estatus i Bibyaon que és el títol que reben els caps de la seva tribu.
Va ser una de les líders que es van oposar a les operacions de tala que haurien destruït les terres ancestrals de Manobo a Talaingod, Davao del Nord.
Bigkay va rebre el 2017 el Gawad Tandang Sora, de la Universitat de les Filipines, per liderar la lluita dels pobles indígenes pels drets humans i la dignitat. Va ser aclamada com "la Tandang Sora del camp [...] Mare dels Lumads que inspira la revolució del poble filipí per l'autodeterminació i la llibertat nacionals".
També va ser reconeguda com a persona més distingida del 5è Gawad Bayani ng Kalikasan (premi Heroi del Medi Ambient) el 2018.

## Referències

* 1 2 3 «Lumad Leader Bai Bibyaon Ligkayan Bigkay is 2017 UP Gawad Tandang Sora awardee» (en anglès americà). University of the Philippines, 22-02-2017. [Consulta: 5 juny 2020].
* ↑ Cortez, Kath M. «Lumad women, their inter-generational struggle for self-determination» (en anglès americà). Davao Today, 14-08-2019. [Consulta: 5 juny 2020].
* 1 2 Salamat, Marya. «‘We’re all challenged to defend the environment’ - Bibiaon Bigkay» (en anglès americà). Bulatlat, 17-03-2018. [Consulta: 26 juny 2020].
* ↑ «Bai Bigkay is Gawad Tandang Sora awardee» (en anglès). Arxivat de l'original el 2021-01-16. [Consulta: 11 març 2021].
* ↑ «UP CSWCD names Bai Bibyaon Ligkayan Bigkay 2017 Gawad Tandang Sora honoree» (en anglès americà). Kodao Productions, 24-02-2017. [Consulta: 5 juny 2020].
# Irene Castells i Oliván

Irene Castells i Oliván (Hellín, Albacete de 1943 - 29 de maig de 2019) va ser una historiadora i professora universitària que exercí com a tal a Catalunya.
Ha estat professora d'història contemporània de la Universitat Autònoma de Barcelona i membre associat de l'Institut de la Revolució Francesa de París-I Sorbona. Especialista en història europea del període 1789-1848. En la seva recerca, s'ha centrat en l'estudi del liberalisme europeu, la Revolució Francesa i la revolució liberal a Espanya.

## Publicacions

* La Revolución Francesa, amb Antonio Vilademunt (2004)
* Crisis del antiguo régimen y revolución liberal en España (1789-1845), amb Antoni Moliner i Prada (2000)
* La revolución francesa (1789-1799) (1997)
* La utopía insurrecional del liberalismo: Torrijos y las conspiraciones liberales de la década ominosa, amb Josep Fontana Lázaro (1989)
* Africa negra de 1800 a nuestros días, amb Catherine Coquery-Vidrovitch, Henri Moniot i Joana Masgrau
(1976)

## Referències

* 1 2 3 «Irene Castells i Oliván». Gran Enciclopèdia Catalana. Barcelona: Grup Enciclopèdia Catalana.
* ↑ «Irene Castells Oliván». Dialnet. [Consulta: 26 desembre 2019].

## Bibliografia

* Borràs i Roca, Mercè «Entrevista Irene Castells Olivan». Terme. Centre d'Estudis Històrics de Terrassa, Núm. 32, 2017, pàg. 251-262. ISSN: 2014-9670 [Consulta: 26 desembre 2019].
# Pensacola

«Pensacola» té aquests significats:
* Pensacola (Florida), ciutat dels Estats Units.
* Pensacola (Oklahoma), població dels Estats Units.
* West Pensacola, població dels Estats Units de l'estat de Florida.
* Batalla de Pensacola (1781).
# Martínovo

Martínovo (en rus: Мартыново) és un poble de l'óblast de Vladímir, a Rússia, segons el cens del 2012 tenia 11 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Johann Urbanek

Johann Urbanek (10 d'octubre de 1910 - 7 de juliol de 2000) fou un futbolista austríac de la dècada de 1930.
Fou internacional amb Àustria, amb la qual participà en la Copa del Món de 1934. Posteriorment jugà un partit amb la selecció d'Alemanya, durant la Segona Guerra Mundial. Pel que fa a clubs, fou jugador de FK Austria Wien.

## Referències

* ↑ Copa do Mundo da FIFA Itália 1934 Arxivat 2011-08-08 a Wayback Machine.
* ↑ Johann Urbanek Fitxa a Fussballdaten
# Lobocheilos davisi

Lobocheilos davisi és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a la conca del riu Mekong.

## Referències

* ↑ Bleeker P. 1853. Nieuwe tientallen diagnostische beschrijvingen van nieuwe of weinig bekende vischsoorten van Sumatra. Natuurkd. Tijdschr. Neder. Indië v. 5. 495-534.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i T. H. Hui, 2008. A synopsis of the genus Lobocheilos in Java, Sumatra and Borneo, with descriptions of six new species (Teleostei: Cyprinidae). Ichthyol. Explor. Freshwat. 19(1):27-58.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lignano Sabbiadoro

Lignano Sabbiadoro (friülà Lignan) és un municipi italià, dins de la província d'Udine, a la regió de Bassa Friülana. L'any 2007 tenia 6.789 habitants. Limita amb els municipis de Latisana, Marano Lagunare i San Michele al Tagliamento (VE).

## Administració

Llista d'alcaldes :
| Període | Identitat | Partit |
| 2004- | Silvano Delzotto | Llista cívica |
# Helena West Side

Helena West Side és una concentració de població designada pel cens dels Estats Units a l'estat de Montana. Segons el cens del 2000 tenia 1.711 habitants.

## Demografia

Segons el cens del 2000, Helena West Side tenia 1.711 habitants, 725 habitatges, i 480 famílies. La densitat de població era de 44,8 habitants per km².
Dels 725 habitatges en un 30,5% hi vivien nens de menys de 18 anys, en un 52,1% hi vivien parelles casades, en un 9,1% dones solteres, i en un 33,7% no eren unitats familiars. En el 28,7% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 25% tenia menys de 18 anys, un 6,5% entre 18 i 24, un 27,9% entre 25 i 44, un 27,1% de 45 a 60 i un 13,5% 65 anys o més.
L'edat mediana era de 39 anys. Per cada 100 dones de 18 o més anys hi havia 102,5 homes.
La renda mediana per habitatge era de 35.655 $ i la renda mediana per família de 44.554 $. Els homes tenien una renda mediana de 30.724 $ mentre que les dones 26.827 $. La renda per capita de la població era de 18.299 $. Aproximadament el 7,1% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Helena West Side». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Helena West Side». American Fact Finder. Oficina del Cens dels Estats Units, 12-01-2010.
# Irene Cara

Irene Cara (Bronx i Nova York, 18 de març de 1959 - Largo, 25 de novembre de 2022) va ser una cantant i actriu estatunidenca. Cara va guanyar un Premi de l'Acadèmia en el 1984 en la categoria de Millor Cançó Original per coescriure "Flashdance... What a Feeling." També és coneguda pel seu enregistrament de la cançó "Fame" i per protagonitzar la pel·lícula de 1980 Fama.
Es va casar amb l'stuntman de Hollywood Conrad Palmisano en el 1986. Es van divorciar en el 1991.

## Filmografia

* Aaron Loves Angela (1975)
* Apple Pie (1976)
* Sparkle (1976)
* Fama (1980)
* Killing 'em Softly (1982)
* D.C. Cab (1983)
* City Heat (1984)
* Certain Fury (1985)
* Busted Up (1986)
* Caged in Paradiso (1990)
* China Cry (1991) (només cançó)
* The Magic Voyage (1992) (veu)
* Happily Ever After (1993) (veu)
* Downtown: A Street Tale (2007)

## Televisió

* Love of Life
* The Electric Company
* What's Happening!! sea.2, ep.1 "Rerun Gets Married"
* Roots: The Next Generations
* Guyana Tragedy: The Story of Jim Jones
* Sister, Sister
* For Us the Living: The Medgar Evers Story
* Bustin' Loose
* Gabriel's Fire
* Gone Country Season 2

## Premis i nominacions
### Premis

* 1984. Oscar a la millor cançó original per Flashdance amb la cançó "Flashdance...What a Feeling"
* 1984. Globus d'Or a la millor cançó original per Flashdance amb la cançó "Flashdance...What a Feeling"
* 1984. Grammy al millor àlbum de banda sonora per pel·lícula per Flashdance

### Nominacions

* 1981: Grammy al millor nou artista
* 1981. Globus d'Or a la millor actriu musical o còmica per Fama
* 1984. BAFTA a la millor cançó original per Flashdance amb la cançó "Flashdance...What a Feeling"

## Referències

* ↑ Premis Oscar 1984
* ↑ «irenecarashrine.com». Arxivat de l'original el 2011-07-13. [Consulta: 12 febrer 2011].

## Enllaços externs

* Irene Cara - Lloc web oficial